Vasja Pirc

Vasja Pirc a zo bet ganet d'an 19 a viz Kerzu 1907 en Idria e Slovenia (Aostria-Hungaria) ha marvet d'an 2 a viz Even 1980 e Ljubljana, e Slovenia (Yougoslavia).

Ur c'hoarier echedoù yougoslaviat e oa.

Mestr-meur (GM) teuas da vout e 1953 ha Tredeog Broadel e 1973, Mestr Etrebroadel (IM) e oa abaoe 1950, 

2 680 eo bet e renk Elo Standard uhelañ, bet tizhet e miz Gwengolo 1939Chessmetrics.
 Degasadennoù 
Brudet eo dreist-holl evit un digoradenn echedoù gant e anv : an Difenn Pirc. N'eo ket bet an hini kentañ oc'h ober gantañ en ur c'hoari, met brud a dapas, dreist-holl e Yougoslavia, ken ma vez graet "Difenn Yougoslavia" anezhañ ivez. 
Implijet e vez c'hoazh gant meur a vestr-meur.
Asambles gant Georgij Lisitsyn e savas ar Pirc-Lisitsyn Gambit :
 1.Nf3 f5 2.e4 
 Kevezadegoù 
 Kampionad slovenat an echedoù 
Trec'h eo bet div wech, e 1951 hag e 1953.
 Kampionad yougoslaviat an echedoù 
Pemp gwech e c'hounezas: e 1935, e 1936, e 1937, e 1948 (rampo gant  Gligorić) hag e 1953.
 Olimpiadoù echedoù  
C'hoari a reas e skipailh Yougoslavia e c'hwec'h Olimpiad ofisiel adalek 1931 betek 1954:
 e 1931, er 4 Olimpiad e Praha (Tchekoslovakia),
 e 1935, er 6 Olimpiad e Varsovia (Polonia), 3,5/8 (+2, =3, -3)365 Chess,
 e 1936, en 3 Olimpiad diofisiel e Múnich (Alamagn), 4/5 (+4, =0, -1)365 Chess,
 e 1937, er 7 Olimpiad e Stockholm (Sveden), koll a reas a-enep da Keres, trec'h e voe war Aitken365 Chess, 
 e 1950, en 9 Olimpiad e Dubrovnik (Yougoslavia), 9,5/14 (+7, =5, -2)365 Chess
 e 1952, en 10 Olimpiad en Helsinki (Finland), 5/9 (+2, =6, -1)365 Chess, 
 e 1954, en 11 Olimpiad en Amsterdam (Izelvroioù), 8/14 (+3, =10, -1)365 Chess.
 Tournamantoù 
 Ar blijadur en doa bet da drec'hiñ Aleksandr Alec'hin, gant ar pezhioù du, en ur bartienn Luc'hedenn e 1930, en ur implijout e zifenn e Ljubljana (Yougoslavia):
1.d4 e6 2.c4 Nf6 3.Nc3 Bb4 4.Bd2 b6 5.f3 Bxc3 6.Bxc3 d5 7.e3 0-0 8.Bd3 c5 9.Ne2 Nc6 10.0-0 Bb7 11.Qa4 Qd7 12.Qc2 Nb4 13.Bxb4 cxb4 14.b3 Rac8 15.e4 h6 16.e5 dxc4 17.bxc4 Nd5 18.Qd2 Nc3 19.Rae1 Rfd8 20.d5 exd5 21.c5 Rxc5 22.Nd4 Bc8 23.e6 Qc7 24.exf7+ Kxf7 25.f4 Ne4 26.Qb2 Rc3 27.Nf3 Kg8 28.Ne5 Qc5+ 29.Kh1 Qd4 30.Qe2 Bf5 31.g4 Ng3+ 32.hxg3 Bxd3 33.Nxd3 Rxd3 34.Rd1 Qe4+ 35.Qg2 Rc8 36.Rxd3 Qxd3 37.Rf2 Rc1+ 38.Kh2 a5 39.Rd2 Qe4 40.Qxe4 dxe4 41.Kg2 a4 42.Rd4 Rc2+ 43.Kf1 Rxa2 44.Rxb4 e3 45.Rxb6 e2+ 46.Kf2 a3 47.Ra6 Ra1 48.Kxe2 a2 0-1Gambiter.

 Dont a reas e zisoc'h bras kentañ gant un trede plas, 10/15, rampo gant Géza Maróczy, e tournamant Rogaška Slatina e 1929 (gounezet gant Akiba Rubinstein a-raok Salomon Flor)Edo Historical Chess Ratings.

 E 1938 e c'hounezas daou dournamant: e mizioù Even ha Gouhere e Bad Harzburg (Alamagn), 6,5/9 (dirak Efim Bogoljubov)Chess Games, hag e Łódź (Polonia), 11,5/15 (dirak Savielly Tartakower)Chess Games.

 E mizioù Du ha Kerzu 1950 en Amsterdam (Izelvroioù) e tapas ar bedervet plas, 12/19 (rampo gant Svetozar Gligorić)Chess Games.

 Notennoù  

 Liammoù diavaez 

Rummad:Ganedigezhioù 1907
Rummad:Marvioù 1980
Rummad:C'hoarierien echedoù sloven
Rummad:C'hoarierien echedoù yougoslaviat